Dissabte 30 de gener, inauguració de les noves instal·lacions esportives del Terç
27/01/2010

# Dissabte 30 de gener, inauguració de les noves instal·lacions esportives del Terç

*   27/01/2010
*   [Imprimir](#)
*   Compartir
*    https://www.alaquas.org/documento.asp?id\_do=11832

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11832%2F0&title=Ajuntament%20d%27Alaqu%C3%A0s.%20Premsa.Dissabte%2030%20de%20gener%2C%20inauguraci%C3%B3%20de%20les%20noves%20instal%C2%B7lacions%20esportives%20del%20Ter%C3%A7)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11832/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11832/27012010logo2010peq_Form_4.jpg)](https://www.alaquas.org/ficheros/documentos/2010/2/11832/27012010logo2010peq_Form_10.jpg "<a href='https://www.alaquas.org/ficheros/documentos/2010/2/11832/27012010logo2010peq_Form_10.jpg' target=_blank><i class='fa fa-external-link' aria-hidden='true'></i>.Dissabte 30 de gener, inauguració de les noves instal·lacions esportives del Terç</a>")

Un espectacle protagonitzat pels clubs esportius i entitats culturals i ciutadanes d'Alaquàs donarà per inaugurat el nou poliesportiu del Terç i mostrarà als assistents les noves instal·lacions, reformades i adequades a les demandes ciutadanes. Música, teatre, foc i participació ciutadana seran els elements principals de la gran festa que viurà Alaquàs el proper dissabte 30 de gener.

El dissabte 30 de gener a les 19 hores de la vesprada, els ciutadans i ciutadanes d'Alaquàs tindran l'oportunitat de gaudir de l'espectacle "Alaquàs 2010", una posada en escena protagonitzada pels clubs esportius i per les entitats culturals i ciutadanes d'Alaquàs que servirà per inaugurar les Instal·lacions Esportives del Terç. L'espectacle comptarà a més amb la col·laboració del grup valencià de teatre Carros de Foc. Aquest projecte ha estat finançat amb els 5,3 milions d'euros provinents del Pla Estatal d'Inversió Local del Govern d'Espanya i ha generat un total de 70 llocs de treball.

L'espectacle "Alaquàs 2010" donarà inici a tota una programació esportiva i cultural que se celebrarà al llarg de tota la setmana. De l'1 al 7 de febrer s'ha programat una Setmana de Portes Obertes i es realitzaran visites específiques per a les associacions i els col·lectius, així com activitats escolars relacionades amb l'esport.

El dia 3 de febrer a les 20 hores, l'equip de futbol C.D'Alaquàs s'enfrontarà al València CF, en el que serà el primer partit que es dispute en els nous camps de futbol. L'endemà, el 4 de febrer a les 20 hores, jugaran la C.D Walter i el Levante U.D.

El dissabte 6 de febrer tindrà lloc una Matinal d'Atletisme organitzada pel Club d'Atletisme d'Alaquàs en la que participaran diferents atletes d'elit de la Comunitat Valenciana, entre elles, l'alaquasera Begoña Navarro, atleta de categoria nacional en la modalitat de salt de longitud.

Es comptarà també amb la participació d'altres atletes de prestigi internacional com l'atleta cec David Casinos, considerat el millor llançador del món al proclamar-se medalla d'or paralímpic de llançament de pes en els Jocs Paralímpics de Pekín 2008, Atenes 2004 i Sidney 2000. Va ser també el banderer espanyol en els Jocs Paralímpics de Pekín 2008.

En la Matinal participaran també diversos atletes de categoria nacional com la llançadora de pes Martina de la Puente; el mediofondista Jose Antonio Redolar; l'atleta en la modalitat salt d'altura Miguel Ángel Chando, i el velocista Miguel Cosín. En la matinal exercirà de comentarista Recadero Agulló.

El dissabte se celebraran també partits de les diferents categories de l'EMDA CF i exhibicions de pesca a càrrec del Club de Pescadors d'Alaquàs. Tant dissabte com diumenge hi haurà animació infantil i una fira d'entitats i clubs esportius.